**projektas**

**reg. Nr. T-6**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASTATO VERTĖS PADIDINIMO**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“ (Lietuvos Respublikos finansų ministro 2009 m. gruodžio 22 d. įsakymo Nr. 1K-466 redakcija) (su visais aktualiais pakeitimais), 32.1. punktu, Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, atsižvelgdama į viešosios įstaigos Pasvalio ligoninės 2019 m. gruodžio 17 d. raštą Nr. R3-646 „Dėl pastato paprastojo remonto“, Pasvalio rajono savivaldybės taryba nusprendžia:

1. Padidinti Pasvalio rajono savivaldybės administracijos patikėjimo teise valdomo, perduoto viešajai įstaigai Pasvalio ligoninei pagal panaudos sutartį, Savivaldybei nuosavybės teise priklausančio pastato – ligoninės (inventorinis Nr. 010001, unikalus Nr. 6798-4001-2016), esančio Geležinkeliečių g. 70, Pasvalyje, vertę – 15 000 Eur, viešajai įstaigai Pasvalio ligoninei atlikus pastato paprastojo remonto darbus, skirtus pastatui atnaujinti (modernizuoti).

2. Įgalioti Pasvalio rajono savivaldybės administracijos direktorių su viešosios įstaigos Pasvalio ligoninės vyriausiuoju gydytoju pasirašyti šio sprendimo 1 punkte nurodyto pastato vertės didinimo perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2020-01-21 tel. (8 451) 54 114

Suderinta DVS Nr. RTS-6

Pasvalio rajono savivaldybės tarybai

**AIŠKINAMASIS RAŠTAS**

**DĖL PASTATO VERTĖS PADIDINIMO**

2020-01-21

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise.

Sprendimo projekte nurodytas pastatas, esantis Geležinkeliečių g. 70, Pasvalyje, apskaitytas Savivaldybės administracijos balanse ir perduotas VšĮ Pasvalio ligoninei pagal panaudos sutartį. Ligoninė 2019 m. atliko ligoninės pastato stogo paprastąjį remontą, panaudodama Savivaldybės biudžeto ( 15 000 Eur) bei įstaigos lėšas (9 079 Eur).

Vadovaujantis 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174, 31.2 punktu, esminio turto pagerinimo išlaidos apskaitoje registruojamos didinant atitinkamo ilgalaikio materialiojo turto įsigijimo savikainą. Prie statinio esminio pagerinimo darbų priskirtini ne tik statinio rekonstrukcijos ir kapitalinio remonto darbai, bet ir tie paprastojo remonto darbai, kurie skirti statiniui atnaujinti. Šio standarto 39 punkte nurodyta, kad jei nekilnojamojo turto panaudos davėjas nekompensuoja panaudos gavėjo padarytų esminio turto pagerinimo, siekiant pritaikyti turtą naudoti savo veikloje, išlaidų, įskaitant kapitalinio remonto, rekonstrukcijos ir paprastojo remonto, skirto statiniui atnaujinti (modernizuoti), išlaidas, šias išlaidas panaudos gavėjas registruoja kaip atskirą ilgalaikio turto vienetą ir pripažįsta jo nusidėvėjimo sąnaudas per likusį nuomos laikotarpį.

VšĮ Pasvalio ligoninė 2019 m. gruodžio 17 d. raštu Nr. R3-646 informavo Savivaldybės administraciją apie ligoninės pastate atliktus paprastojo remonto darbus. Pagal nurodytus darbus ir panaudotas lėšas siūlome padidinti ligoninės pastato vertę 15 000 Eur (stogo remontas).

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė